दाे लाख से अधिक गोल्ड खरीद पर पैन कार्ड की शर्त हटे: जौड़ा
बठिंडा|सोने चांदीका कारोबार करने वाले ज्वेलरों की ओर से केंद्र सरकार के 1 जनवरी 2016 से लागू किए जाने वाले आदेशों बारे पंजाब स्वर्णकार संघ के स्टेट प्रेजिडेंट पंजाब प्रदेश व्यापार मंडल के स्टेट चेयरमैन करतार सिंह जौड़ा ने देश के प्रधानमंत्री नरिंदर मोदी, वित्त मंत्री अरुण जेतली और केंद्रीय मंत्री हरसिमरत कौर बादल को पत्र लिखकर मांग की है कि देश में सोने के जेवरों की खरीद बेचने के लिए 5 लाख रुपए से ऊपर की कीमत पर पैन कार्ड जरूरी था लेकिन अब सरकार द्वारा 1 जनवरी से 2 लाख रुपए की खरीद बिक्री पर पैन कार्ड नंबर जरूरी किया जा रहा है। प्रेस के नाम जारी एक विज्ञप्ति में जोड़ा ने बताया कि देश में खेतीबाड़ी करने वाले तथा अन्य कई लोगों के पास पैन नंबर नहीं हंै तथा बड़े शहरों में जाकर खरीददारी करते समय हर व्यक्ति अपने पैन कार्ड की कॉपियां साथ लेकर नहीं जाता और ना ही हर व्यक्ति को अपना नंबर याद रहता है। सोना व्यापारियों द्वारा खरीद-बेचने पर केंद्र सरकार तथा राज्य सरकारों को बनता इंकम टैक्स तथा वैट टैक्स की बड़ी रकम अदा की जा रही है।
bho_Deva hin_Deva